Angelė Jakavonytė

Angelė Jakavonytė (g. 1959 m. lapkričio 20 d. Kasčiūnų k., Varėnos raj.) – valstybės tarnautoja, politikė.

 Biografija 

Pradinės mokyklos klases baigė Puvočiuose. 1978 m. baigė Merkinės Rojaus Mizaros vidurinę mokyklą. 1983 m. baigė Vilniaus universiteto Gamtos fakultetą, 2003 m. – teisės magistratūrą Lietuvos teisės universitete.

1983 m. dirbo Kauno 29-ojoje vidurinėje mokykloje geografijos mokytoja. 1984–1996 m. buvo Lietuvos mokslų akademijos Geografijos skyriaus jaunesnioji mokslinė bendradarbė, vėliau mokslinė bendradarbė. 1996–2011 m. – Vilniaus miesto savivaldybės administracijos darbuotoja. 2011–2022 m. – Žemės ūkio ministerijos vyriausioji specialistė, vėliau patarėja.

2019–2022 m. Vilniaus miesto savivaldybės tarybos narė.

Su Liberalų sąjūdžiu dalyvavo 2016 m. rinkimuose į Seimą,2016 m. rinkimai. Angelė Jakavonytė vrk.lt su Tėvynės sąjungos-Lietuvos krikščionių demokratų partija – 2020 m. rinkimuose į Seimą.2020 m. rinkimai. Angelė Jakavonytė vrk.lt 2022 m. lapkričio 15 d. pradėjo eiti 2020–2024 m. Seimo kadencijos narės pareigas, pakeitusi Laimą Liuciją Andrikienę.Parlamente prisiekė nauja Seimo narė Angelė Jakavonytė 15min.lt Dirbo Tėvynės sąjungos-Lietuvos krikščionių demokratų frakcijoje, buvo Ateities, Kultūros komitetų, Laisvės kovų ir valstybės istorinės atminties komisijos, Seimo ir Pasaulio lietuvių bendruomenės komisijos narė, Laisvės premijų komisijos pirmininkė.Seimo Laisvės premijų komisijai vadovaus Jakavonytė lrt.ltSeimo nariai. Angelė Jakavonytė lrs.lt 

Priklausė patriotinėms organizacijoms – Lietuvos politinių kalinių ir tremtinių, Lietuvos laisvės kovotojų sąjungoms. Paskelbė mokslinių ir publicistinių straipsnių aplinkosaugos ir Lietuvos laisvės kovų, patriotizmo, pilietiškumo temomis Lietuvos ir užsienio spaudoje.
Prisidėjo įkuriant Merkinės tremties ir genocido muziejų, partizanų vadų Juozo Vitkaus-Kazimieraičio ir Adolfo Ramanausko-Vanago vadavietės atstatymą savo tėvo Juozo Jakavonio-Tigro sodyboje.Profesorius aprašė Angelės Jakavonytės gyvenimą: atsigriebia už tai, ko negalėjo daryti sovietmečiu delfi.lt

 Įvertinimas 

 Ženklas-medalis „Už nuopelnus Vilniui ir tautai“
 Tado Kosciuškos medalis „Už indėlį į Lietuvos Didžiosios Kunigaikštystės istorijos ir kultūros paveldo puoselėjimą“
 Gabrielės Petkevičaitės-Bitės atminimo medalis „Tarnaukite Lietuvai“

 Išnašos 

Kategorija:Seimo nariai
Kategorija:Vilniaus politikai
Kategorija:Lietuvos valstybės tarnautojai